26/12/2012 | Administración LocalMunicipal
Irixoa
Modificación de ordenanzas fiscais para entrada en vigor no 2013

De acordo co establecido nos arts.17.4 e 19 do Real Decreto Lexislativo 2/2004, do 5 de marzo, procédese á publicación íntegra das ordenanzas fiscais afectadas polo acordo municipal plenario de 31-10-2012, que se transcriben literalmente nos anexos I, II, III e IV (xeralmente as modificacións aparecen en cursiva). As presentes modificacións entrarán en vigor con data do 1-1-2013. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, do Texto Refundido da Lei reguladora das Facendas Locais, este concello establece a taxa por expedición de documentos administrativos que se rexerá pola presente ordenanza fiscal, cuxas normas atenden ao previsto no artigo 57 do citado texto refundido.1. Constitúe o feito impoñible da taxa a actividade administrativa desenrolada co motivo da tramitación, a instancia de parte, de todas clases de documentos que expida e de expedientes de que entenda a administración ou as autoridades municipais.2. A estes efectos, entenderase tramitada a instancia de parte calquera documentación administrativa que fose provocada polo particular ou redunde no seu beneficio, aínda que non mediase solicitude expresa do interesado.3. Non estará suxeita a esta taxa a tramitación de documentos e expedientes necesarios para o cumprimento de obrigas fiscais, así como as consultas tributarias, os expedientes de devolución de ingresos indebidos, os recursos administrativos contra resolucións municipais de calquera índole e os relativos á prestación de servizos ou realización de actividades de competencia municipal e a utilización privativa ou o aproveitamento especial de bens do dominio público municipal, que estean gravados por outra taxa municipal ou polos que se esixa un prezo público por este concello. Son suxeitos pasivos contribuíntes as persoas físicas e xurídicas e as entidades ás que se refire o artigo 35 da Lei Xeral Tributaria que soliciten, provoquen ou en cuxo interese redunde a tramitación do documento ou expediente de que se trate.1. Responderán solidariamente das obrigas tributarias do suxeito pasivo as persoas físicas e xurídicas a que se refiren os artigos 41 e 42 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades ou entidades en xeral, nos supostos e co alcance que sinala o artigo 43 da Lei Xeral Tributaria. Gozarán de exención aqueles contribuíntes nos que concorra algunha das seguintes circunstancias: 1ª.- Ter sido declaradas pobres por precepto legal.2ª.- Estar inscritos no padrón da beneficencia como pobres de solemnidade.3ª.- Ter obtido o beneficio xudicial de pobreza, respecto aos expedientes que deben xurdir efecto precisamente, no proceso xudicial no que fosen declarados pobres.1.- A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coa tarifa que contén o artigo seguinte.2.- A cota de tarifa corresponde á tramitación completa, en cada instancia, do documento ou expediente de que se trate, desde a súa iniciación ata a súa resolución final, incluída a certificación e notificación ao interesado do acordo recaído.3.- As cotas resultantes por aplicación das anteriores tarifas incrementaranse nun 50% cando os solicitados solicitasen con carácter de urxencia a tramitación dos expedientes que motivases o devengo. A tarifa a que se refire o artigo anterior estructúrase nos seguintes epígrafes: 1. Certificados de empadroamento (individuais, colectivos, etc.): 3 euros.2. Certificados de residencia: 3 euros.3. Informes de convivencia: 3 euros.4. Outros documentos certificantes ou informantes sobre o tema: 3 euros.1. Comparecencias e certificados testificais: 5 euros.2. Fotocopia ordinaria, por páxina: 0,10 euros en A4 e 0,15 € en A3.3. Fotocopia de documento existente no arquivo histórico, por páxina: 0,15 euros.4. Instancias que impliquen resposta administrativa a remitir por correo (e non comporten outro tipo de taxa, que anularía a deste epígrafe): 1 euro.5. Compulsa dunha páxina ordinaria fotocopiada: 2,4 euros (agás cando a fotocopia sexa de documentación relativa ó saneamento gandeiro, que queda exenta de tributación). 6. Compulsa dunha páxina fotocopiada do arquivo histórico: 3 euros.7. Compulsa conxunta de 2-9 páxinas: 3 euros.8. Compulsa conxunta de 10 ou máis páxinas: 4 euros.9. Documentos expedidos a interesados particulares, mediando tramitación de informe técnico ou da Alcaldía: 5 €. 10. Expedición doutro tipo de documentos non especificados nos epígrafes anteriores: 3 euros 1. Autorización de substitución de vehículos de autoturismo (taxi): 10 euros 2. Permisos de festas, por día: 5 euros 3. Outros non especificados (e sen taxa específica): 3 euros 1. Por cada licenza planeada sobre o terreo: 15 euros.2. Informe sobre réxime urbanístico de terreo, por unidade catastral: 10 euros.3. Certificación de antigüidade de vivenda e non existencia de expedientes de infracción urbanística: 25 euros.4. Expediente de ruína: 50 €. 5. Recoñecemento de edificación previsto na disp. Transitoria 3ª da Lei 2/2010 (Instrucción 2/2011, do 12 de abril - DOG do 11-5-2011): 200 €. 6. Outros informes ou certificados urbanísticos: 20 €. 1. Copia de cartografía en papel: 1 € en A4 e 2 € en A3.2. Copia de información non gráfica de expediente: 0,30 €/ páxina.3. Certificacións catastrais PIC: a)- descritiva e gráfica individual inicial (acceso aplicación): 5 € ata 5 lindeiros e 8 € con máis de 5 lindeiros. b)- descritiva e gráfica individual sucesiva de varios bens: 5 € cada unha. c) - certificación agrupada de varios bens: 10 € ata 10 bens e 15 € máis de 10 bens d)- literais de inmobles únicos (urbanos, rústicos ou C. E.): 3 €. 4. Outros documentos expedidos no PIC: 3 €. Non se concederá bonificación algunha dos importes das cotas tributarias sinaladas na tarifa desta taxa.1. Devéngase a taxa e nace a obriga de contribuír cando se presente a solicitude que inicia a tramitación dos documentos e expedientes suxeitos ao tributo.2. Nos casos aos que se refire o número 2, o devengo prodúcese cando teñan lugar as circunstancias que provexan a actuación municipal de oficio ou cando esta se inicie sen previa solicitude do interesado mais redunde no seu beneficio.1. A taxa esixirase en réxime de autoliquidación polo procedemento de selo municipal estampado tanto no escrito de solicitude de tramitación do documento ou expediente como nos propios documentos.2. Os escritos recibidos polos conductos aos que fai referencia o artigo 66 da Lei de Procedemento Administrativo, que non veñan debidamente reintegrados, serán admitidos provisionalmente, mais non poderá dárselles curso sen que se subsane a deficiencia, a cuxo fin se requirirá ao interesado para que, no prazo de dez días aboe as cotas correspondentes, co apercibimento de que, transcorrido dito prazo sen efectualo, se terán os escritos por non presentados e será arquivada a solicitude.3. As certificacións ou documentos que expida a administración municipal en virtude de oficio de xulgados ou tribunais para toda clase de preitos non se entregarán nin remitirán sen que previamente fose satisfeito a correspondente cota tributaria. En todo o relativo á calificación de infraccións tributarias, así como das sancións que as mesmas correspondan en cada caso, estarase ao disposto nos artigos 191-206 e concordantes da Lei Xeral Tributaria. A presente ordenanza fiscal, aprobada orixinariamente por acordo plenario do 7-9-1989, modificada por acordos do 29-10-2004, do 20-12-2007 e na presente modificación por acordo plenario do 31-10-2012, entrará en vigor e será de plena aplicación, en canto a tal modificación, con data do 1-1-2013, permanecendo en vigor ata a súa modificación ou derrogación expresa. No uso das facultades concedidas polos artigos 133.2 e 142 da Constitución e polo artigo 106 da Lei 7/1985 de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, do 5 de marzo, do Texto Refundido da Lei reguladora das Facendas Locais, este concello establece a “taxa por licenzas urbanísticas”, que se rexerá pola presente ordenanza fiscal, cuxas normas atenden ao prevido no artigo 57 do citado texto refundido.1. Constitúe o feito impoñible da taxa a actividade municipal, técnica e administrativa, tendente a verificar se os actos de edificación e uso do solo a que se refire o artigo 194 da Lei 9/2002, do 30 de decembro, de Ordenación Urbanística de Galicia e Protección do Medio Rural de Galicia, e que teñan que realizarse no termo municipal, axústanse as normas urbanísticas, de edificación e policía previstas na normativa urbanística, incluído o plan xeral de ordenación municipal deste concello.2. Non estarán suxeitas a esta taxa as obras de mero ornato, conservación e reparación que se realicen no interior das vivendas, 1. Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei Xeral Tributaria, que sexan propietarios dos inmobles nos que se realicen as construccións ou instalacións ou se executen as obras, 2. En todo caso, terán a condición de substitutos do contribuínte os constructores e contratistas das obras.1. Responderán solidariamente das obrigas tributarias do suxeito pasivo, as persoas físicas e xurídicas a que se refiren os artigos 41 e 42 da Lei Xeral Tributaria.2. Serán responsables subsidiarios os administradores das Sociedades e dos síndicos, interventores ou liquidadores de quebras, concursos, sociedades e entidades en xeral, nos supostos e co alcance que se sinala no artigo 43 da Lei Xeral Tributaria.1. Constitúe a base impoñible da taxa: o custo real da obra, construción ou instalación suxeita a licenza. Fundamentalmente serán obxecto de licenza as seguintes obras ou actividades: Actos suxeitos a licenza Base obxecto de gravame SERVIZOS URBANÍSTICOS. NÚMERO DE SERVIZOS OBRAS DE NOVA PRANTA. SUPERFICIE EXPRESADA EN M2 OBRAS DE REFORMA OU RECONSTRUCIÓN. SUPERFICIE EN M2 OBRAS DE DEMOLICIÓN. SUPERFICIE EN M2 INSTALACIÓNS EN XERAL. POTENCIA DOS APARATOS OU NÚMERO DOS MESMOS OBRAS DE PARTICULARES NA VÍA PÚBLICA. ML. M2. UDS. PECHES DE FINCAS. LONXITUDE EN ML. POZOS PARA A CAPTACIÓN DE AUGA. UD. As cotas tributarias son as seguintes: 1º. Licenzas de obras ordinarias (nova planta, reforma, reconstrucción, demolición, cerramentos, pozos, escavación, etc.): 1. Menor con tramitación íntegra no concello: cota fixa de 20 € e ademais unha cota variable do 0,2 % do orzamento de execución material da obra (se esta cota variable é inferior a 1 € non será tida en conta). 2. Maior con presentación inicial de proxecto de execución e tramitación íntegra no concello: cota fixa de 25 € e ademais unha cota variable do 0,2 % do orzamento de execución material da obra (se esta cota variable é inferior a 1 € non será tida en conta). 3. Maior con presentación inicial de proxecto básico e tramitación íntegra no concello: cota fixa de 30 € e ademais unha cota variable do 0,2 % do orzamento de execución material da obra (se esta cota variable é inferior a 1 € non será tida en conta); a taxa cubre a tramitación da conformidade municipal posterior ao proxecto de execución). 4. Con trámite de informe ou autorización de fóra do concello: cota fixa de 50 € e ademais unha cota variable do 0,4 % do orzamento de execución material da obra (se esta cota variable é inferior a 2 € non será tida en conta). 2º. Licenzas de primeira ocupación: cota fixa de 10 € e cota variable do 0,05 % do orzamento de execución material da obra (proxecto ou comprobado); se esta cota variable é inferior a 1 € non será tida en conta.3º. Autorización de segregación de terreos: 1. Por unidade de operación, aínda que comporte varias fincas e varios actos xurídicos: 10 euros. Non se concederá exención nin bonificación ningunha na exacción da taxa.1. Devéngase a taxa e nace a obriga de contribuír cando se empece a actividade municipal que constitúe o seu feito impoñible. A estes efectos, entenderase comezada dita actividade na data de presentación da oportuna solicitude da licenza urbanística, se o suxeito pasivo formulase expresamente esta.2. Cando as obras fosen comezadas ou executadas sen obter primeiramente a oportuna licenza, a Taxa devengarase cando se comece efectivamente a actividade municipal conducente a determinar se a obra en cuestión é ou non autorizábel, con independencia da iniciación do expediente administrativo que poida instruírse para a autorización desas obras ou a súa demolición se non fosen autorizábeis.3. A obriga de contribuír, unha vez nada, non se verá afectada en modo ningún pola denegación da licenza solicitada ou pola concesión desta condicionada á modificación do proxecto presentado, nin pola renuncia ou desestimento do solicitante unha vez concedida a licenza.1. DOCUMENTACIÓN: 1.1. As persoas interesadas na obtención dunha licenza de obras presentarán, previamente, no rexistro xeral, a oportuna solicitude, acompañada do certificado visado polo colexio oficial respectivo, con especificación detallada da natureza da obra e lugar de emprazamento, na que se faga constar o importe estimado da obra, medicións e o destino do edificio. Os interesados na obtención dunha licenza de obras de nova planta destinada a usos agrícolas, gandeiros ou industriais deberán acreditar con documentación idónea, licenza fiscal, alta na Seguridade Social, o destino do uso referido, etc.1.2. Cando se trate de licenza para aqueles actos nos que non sexa esixible a formulación do proxecto subscrito por técnico competente, á solicitude acompañarase un presuposto das obras a realizar, así como unha descrición detallada da superficie afectada, número de departamentos, materiais a empregar e, en xeral, das características da obra ou acto cuxos datos permitan comprobar o custo de aqueles. En todo caso esixirase proxecto técnico visado polo colexio oficial, cando se trate de obras de nova planta destinadas a vivenda ou a outro tipo de construción que conleve estrutura e aumento de volume.1.3. Se despois de formulada a solicitude de licenza se modificase ou ampliase o proxecto deberá pórse en coñecemento da administración municipal, acompañando o novo presuposto ou o reformado e, no seu caso, planos e memorias de modificación ou ampliación.2. TRAMITACIÓN: 2.1. Unha vez rexistrada a solicitude de licenza requirirase que informe o técnico municipal e o secretario-interventor do concello.2.2. A Xunta de Goberno adoptará a resolución que proceda en canto ao outorgamento da licenza solicitada, e procederá a aprobar a liquidación dos dereitos ou taxas correspondentes.2.4. Notificarase ao interesado o outorgamento da licenza ou, no seu caso, a denegación e a liquidación correspondente na forma legalmente establecida; esixirase ao interesado que comunique nas oficinas municipais o reformulo da obra, así como a finalización da mesma.1. As cotas correspondentes á presente ordenanza satisfaranse en efectivo na Tesourería municipal.2. Unha vez outorgada a licenza notificarase ao interesado, quen deberá satisfacer o importe dos dereitos no prazo de 15 días seguintes á notificación.3. As cotas liquidadas e non satisfeitas dentro do período voluntario e a súa prórroga, faranse efectivas pola vía de prema, de acordo co vixente Regulamento Xeral de Recadación.4. Notificaranse as liquidacións aos suxeitos pasivos con expresión dos requisitos previstos na lexislación vixente.1. En tanto non recaia acordo municipal sobre concesión de licenza, os interesados poderán renunciar expresamente á mesma.2. Consideraranse caducadas as licenzas se despois de concedidas transcorren máis de 6 meses sen ter comezada as obras, ou cando unha vez comezadas fosen interrompidas durante o expresado prazo, salvo en casos de forza maior, na que deberá ser alegada polo titular da licenza antes que expire o prazo antedito para a súa resolución posterior polo organismo concedente.3. Todas as obras que requiran proxecto técnico deberán especificar o prazo de execución material das mesmos. No caso de que por causa plenamente xustificada non se comezase ou, no seu caso, rematase a obra para a cal se concedeu a licenza nos prazos establecidos, o titular da mesma, para evitar que esta caduque ou quede sen valor e efecto ningún, deberá anticipadamente solicitar e obter prórroga regulamentaria. As prórrogas que se concedan levarán fixado o prazo de vixencia correspondente. I. Constitúen casos especiais de infracción, cualificados de: a) Simple infracción: Non solicitar a necesaria licenza para a realización das obras, sen prexuízo da calificación que proceda por defraudación. Non ter a disposición do axente municipal os seguintes documentos: as licenzas ou cartas de pago ou fotocopia das anteriores, únicos xustificantes válidos de estar en posesión da licenza de obras. b) Omisión: O non dar conta á administración municipal do maior valor das obras realizadas, ou das modificacións das mesmas ou do seu presuposto, agás que polas circunstancias concorrentes deba cualificarse de defraudación. c) Defraudación: A realización de obras sen licenza municipal. A falsidade da declaración en extremos esenciais para a determinación da base do gravame. II. En todo o relativo á calificación de infraccións tributarias, así como das sancións que ás mesmas correspondan en cada caso, estarase ao disposto nos artigos 191-206 e concordantes da Lei Xeral Tributaria. A presente ordenanza fiscal, aprobada orixinariamente por acordo plenario do 7-9-1989, modificado por acordo do 29-10-2004, do 28-12-2007 e na presente modificación por acordo plenario do 31-10-2012, entrará en vigor e será de plena aplicación, en canto a tal modificación, con data do 1-1-2013, permanecendo en vigor ata a súa modificación ou derrogación expresa.1. De conformidade co previsto no art.101 do Real Decreto Lexislativo 2/2004, do 5 de marzo, do Texto Refundido da Lei reguladora das Facendas Locais, constitúe o feito impoñible do imposto a realización, dentro do termo municipal, de calquera construcción, instalación ou obra para a cal se esixa a obtención da correspondente licenza de obra urbanística, con independencia de que se solicitase e obtivese ou non esta, sempre que a súa expedición corresponda a este concello.2. As construccións, instalacións e obras a que se refire o apartado anterior poderán consistir, a modo enunciativo e non exclusivo, en: a) Obras de construccións de edificacións e instalacións de todas clases de nova planta. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Aliñacións e rasantes. e) Obras de fontanería e saneamento. f) Obras en cemiterios. g) Calquera outra non especificada e que requira licenza de obra urbanística.1. Son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 33 da Lei xeral tributaria, propietarios dos inmobles sobre os que se realicen as construccións, instalacións e obras, sempre que sexan donos das obras; nos demais casos considerarase contribuínte a quen teña a condición de dono da obra.2. Teñen a condición de suxeitos pasivos substitutos do contribuínte aqueles que soliciten as correspondentes licencias ou realicen as construccións, instalacións ou obras, se non fosen os propios contribuíntes.1. A base impoñible do imposto está constituída polo custo real e efectivo da construcción, instalación ou obra.2. A cota do imposto será o resultado de aplicarlle á base impoñible o tipo de gravame correspondente.3. Os tipos de gravame que se establecen, segundo cada tipo de obra, son os seguintes: a) Tipo xeral, subsidiario e residual: 2,5 % b) Obras de nova planta e demolicións para calquera tipo de uso, incluídos cerrados, escavacións, abastecemento, etc.: 1- A executar en 1 ou 2 parcelas catastrais: 2,5 % 2- A executar en 3 ou máis parcelas catastrais, cun orzamento superior a 30.000 € e sempre que non se refiran a uso de vivenda: 3,0 % c) Obras de reforma, reconstrucción, substitución ou renovación de elementos, etc.: 2,2 % 4. O imposto retribuirase no momento de iniciarse a construcción, instalación ou obra, aínda cando non se solicitase nin obtivese a pertinente licenza.1. Cando se conceda a licenza preceptiva practicarase unha liquidación provisional, determinándose a base impoñible en función do orzamento de execución material presentado polos interesados, sempre que este fose visado polo colexio oficial correspondente; noutro caso, a base impoñible será determinada polo técnico municipal, de acordo co custo estimado do proxecto ou memoria.2. Á vista das construccións, instalacións ou obras efectivamente realizadas e o custo real efectivo destas, farase polo concello a oportuna comprobación administrativa, que pode modifica-la base impoñible prevista no apartado anterior; se non existise modificación, a liquidación do apartado anterior obterá o carácter de definitiva, pero se existise modificación practicarase unha nova liquidación con carácter definitivo; o resultado da nova liquidación definitiva poderá ser favorable ó Concello, esixíndose ó suxeito pasivo a diferencia, ou favorable ó suxeito pasivo, reintegrándoselle o que corresponda.3.-Para a estimación do custo efectivo e real da construcción teranse en conta os seguintes criterios: a) Nos proxectos técnicos visados polo colexio correspondente ao orzamento de execución material, quedando excluídos polo tanto os gastos xerais, beneficio industrial, honorarios de redacción e IVE. b) Para os demais supostos o técnico realizará a estimación atendendo ós prezos unitarios fixados no anexo do presente articulado, podendo incluso facerse estimacións por métodos complementarios ou analóxicos, sempre que non existise estimación específica no anexo. A inspección e recadación do imposto realizarase de acordo co previsto na Lei xeral tributaria; Lei de dereitos e garantía do contribuínte e nas demais leis reguladoras da materia, así como nas disposicións dictadas para o seu desenvolvemento. En todo o relativo á cualificación das infraccións tributarias, así como na determinación das sancións que por estas correspondan en cada caso, aplicarase o réxime legal e normativo citado anteriormente e que regule a presente materia. A presente ordenanza fiscal, aprobada orixinariamente por acordo plenario do 11-10-2001, modificada por acordoa do 31-5-2002, do 20-12-2007, e na presente modificación por acordo plenario do 31-10-2012, entrará en vigor e será de plena aplicación, en canto a tal modificación, no día 1-1-2013, permanecendo en vigor ata a súa modificación ou derrogación expresa. ANEXO de Módulos de cálculo simplificado dos orzamentos das obras (mantéñense sen variación os publicados no BOP do 4-11-2011) Establécese a presente taxa pública en base á seguinte normativa aplicable: - Artigos 133.2 e 142 da Constitución Española de 1978. - Artigos 25.2.1 e 106 da Lei 7/1985, do 2 de abril, reguladora das bases de réxime local. - Artigos 15-19, 20.4. r, 58 e demais concordantes do Real Decreto Lexislativo 2/2004, do 5 de marzo, do Texto Refundido da Lei reguladora das Facendas Locais. O feito impoñible realízase mediante a prestación do servicio de saneamento e depuración de auga, comprendendo a actividade técnico-administrativa municipal para a verificación das condicións necesarias para o enganche e uso deste, con independencia de que sexa ou non utilizado polo usuario.1. Son suxeitos pasivos contribuíntes as persoas, físicas, xurídicas ou entidades do artigo 33 LXT, que sexan usuarias deste servicio, ou que resulten especificamente beneficiadas por este.2. Terán a consideración de suxeitos pasivos substitutos dos contribuíntes os propietarios da vivendas ou locais, os cales poderán repercutir, no seu caso, as cotas satisfeitas sobre os respectivos beneficiarios finais do servicio.1. Responderán solidariamente das obrigas tributarias do suxeito pasivo as persoas físicas e xurídicas referidas nos artigos 41 e 42 da LXT.2. Serán responsables subsidiarios os administradores de sociedades, síndicos, interventores ou liquidadores de quebras, concurso e entidades en xeral, nos supostos e co alcance previsto no artigo 43 da LXT. Non se contempla ningún tipo de exención, reducción nin bonificación. A presente taxa determinará a súa cota mediante o seguinte cadro: 1. Edificios exclusivamente dedicado ao uso de vivenda: 33,00 euros.2. Resto de locais e explotacións: 49,50 euros.3. Cota de conexión: única de 150,00 euros.4. Traballos de enganche (cando os realice o concello): = = En caso de coincidencia de varios usos no mesmo local ou edificio computarase como uso o de tarifa máis alta, sempre que sexa o mesmo usuario. En caso de usuarios distintos liquidaranse taxas separadas, tanto anuais como de conexión, con independencia de que se comparta a arqueta de conexión.1. O período impositivo no caso de liquidación por uso do servicio será o ano natural, devengándose o primeiro día deste. No caso de altas, incluso por inicio de funcionamento do servicio e vixencia da presente ordenanza, o devengo será cando se acorden administrativamente estas, a salvo da constancia da acometida efectiva sen licencia, sen prexuízo da actuación administrativa de regularización.2. A taxa anual ten un carácter de irreductible, polo que non se poderán facer prorrateos, aínda no caso de alta ou baixa no servicio que supoñan un tempo sen uso deste. Este carácter tamén se aplicará no inicio do servicio e vixencia da presente ordenanza.3. A alta no servicio do saneamento supón a correlativa inclusión no padrón fiscal da taxa, con independencia do seu uso ou non, que se renovará cada ano natural no padrón fiscal correspondente.4. A baixa no servicio, e polo tanto no padrón fiscal, só se poderá adoptar cando quede plenamente garantida a imposibilidade de utilización do servicio.1. O período voluntario de cobranza será de dous meses dende a data de posta ó cobro dos recibos, a cal deberá publicarse convenientemente, sen prexuízo da comunicación por correo cando fose posible. Non obstante, cando a recadación sexa efectivamente asumida pola Deputación Provincial da Coruña, estarase aos procedementos de información e ingreso establecidos polo seu servizo.2. A débeda será esixida polo procedemento de constrinximento unha vez rematado o período voluntario e sen que fose aboada. Para a cualificación de infraccións e sancións por incumprimentos relativos á presente ordenanza estarase ó disposto nos artigos 191-206 da LXT, e demais concordantes. A presente ordenanza, establecida por acordo plenario do e con última reforma por acordo plenario do 31-10-2012, entrará en vigor en canto a tal modificación o 1-1-2013, e será de plena aplicación a partir da súa entrada en vigor, permanecendo en vigor indefinidamente ata a súa modificación ou derrogación. O que se publica para coñecemento xeral, en cumprimento dos arts.52.1 e 60 da Lei 30/1992, de 26 de Novembro, de Réxime Xurídico das Administracións Públicas e do Procedemento Administrativo Común (modificada pola Lei 4/1.999, de 13 de xaneiro), comunicando que contra este acordo, que é definitivo en vía administrativa, cabe interpoñer, conforme ao establecido no art.19 do R. D. Lexislativo 2/2004, do 5 de marzo, o recurso CONTENCIOSO - ADMINISTRATIVO diante do Xulgado do Contencioso-Administrativo da Coruña, no prazo de 2 MESES, contados a partir do día da presente publicación, na forma prevista no art.45 e seguintes da Lei 29/98, de 13 de xullo, Reguladora da Xurisdicción Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 18 de decembro de 2012 O ALCALDE Antonio Deibe Sanmartín